René Mézangeau

René Mézangeau (ca. 1568 – 1638) var en fransk luttenist og komponist fra barokken.

Rundt 1621 var Mézangeau musiker ved Ludvig XIIIs hoff; på denne tiden var lutten et viktig musikkinstrument ved Europas konge- og fyrstehoff.

Mézangeau komponerte musikk og transkriberte andres verker for lutt. Han forbedret spilleteknikken i en slik grad at han i sin samtid fikk ry for å ha fullendt den.

Luttenisten Ennemond Gaultier var sannsynligvis en av Mézangeaus elever og skrev det som skal være det tidligste bevarte stykket innen tombeausjangeren, Tombeau de Mezangeau (1638).

Referanser

Litteratur

Eksterne lenker 
 

Franske komponister
Barokkomponister
Luttspillere
Personer fra Paris